google/wiki40b huggingface dataset:
Tore Reginiussen

Tromsø IL

Reginiussen kom til TIL fra Alta IF foran 2006-sesongen, og han etablerte seg raskt på A-laget, tross hans unge alder. Han fikk 22 kamper for TIL i 2006-sesongen og var fast på Norges U-21 landslag. 
Reginiussen hadde et bra år i 2007. Han var en av Tromsø ILs beste spillere og overbeviste som kaptein på U21-landslaget. Dette førte til interesse fra andre klubber, også fra utlandet.

Schalke 04

I 2009 ble han klar for den tyske storklubben Schalke 04. Kontrakten gjaldt fra 2010 og strakk seg frem til sommeren 2013. Etter å ha vært utlånt fra Schalke til US Lecce og gamleklubben Tromsø signerte Reginiussen i juni 2011 en kontrakt med danske OB.

Rosenborg

Reginiussen signerte for Rosenborg 5. august 2012.
I sesongen 2015 var han med å vinne både Tippeligaen og Cupfinalen.
I sesongen 2016 var han med å vinne både Tippeligaen og Cupfinalen. Han scoret også 2-0 målet i 4-0 seieren mot Kongsvinger i cupfinalen.
29. mars 2017 var han med å vinne Mesterfinalen i fotball for menn 2017. Rosenborg vant 2-0 mot Brann, og det var han som scoret det andre målet.
I sesongen 2017 var han med å vinne Eliteserien. Han ble i 2017 kåret til Årets spiller i Eliteserien.
23. desember 2017 skrev han under en ny kontrakt med Rosenborg ut 2019.
26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
I sesongen 2018 var han med å vinne Eliteserien og Cupfinalen.
1. august 2019 skrev han under en ny kontrakt med Rosenborg ut 2020.

Landslaget

I mars 2008 ble Tore Reginiussen for første gang tatt ut på det norske A-landslaget. Den 26. mars fikk han sin landslagsdebut mot Montenegro. Den 20. august 2008 i en privatlandskamp mot Irland scoret Reginussen sitt første landslagsmål.
Torquay United FC

Historie

På et møte som ble holdt på Tor Abbey Hotel den 1. mai 1899 ble klubben stiftet. I starten deltok de først i Eastern League, senere kjent som East Devon League. I 1910 tok de navnet Torquay Town, mens de i 1921 fikk dagens navn Torquay United.

Annet

Klubben har en stor norsk supporterklubb med 350 medlemmer. Denne klubben kalles Torquay United Supporters Norway (TUSN).
Sullivan (Ohio)

Historie

Sullivan ble opprettet i 1836. Et postkontor kalt Sullivan som hadde vært i drift siden 1828 stengte sommeren 2015.
Longgang (Huludao)

Longgang (forenklet kinesisk: 龙港区; tradisjonell kinesisk: 龍港區; pinyin: Lónggǎng Qū) er et bydistrikt i byprefekturet Huludao og utgjør prefekturets sentrum. Longang har et areal på 138 km², ca. 150 000 innbyggere (2001) og er i provinsen Liaoning i Folkerepublikken Kina.
Distriktet ligger på en landtunge ved Bohai vest ved Jinzhou. Om lag en tredel består av skog og grøntarealer, noer som har gitt det tilnavnet «hagebyen».
Her er også kjemiverksteder, verft og en viktig havn. Det løper et oljerør herfra til Panjin.

Historie

I dette distriktets område skal keiser Qin Shi Huang Di fra Qin-dynastiet ha bygget et palass.
Franck Durix

Karriere

Franck Durix startet sin profesjonelle karriere i Olympique lyonnais i 1984. Han har også spilt for AS Cannes, Nagoya Grampus Eight, Servette FC og FC Sochaux-Montbéliard.
Gaudeamus igitur

De brevitate vitae (lat. Om livets korthet), populært kalt Gaudeamus igitur (lat. «La oss alle være glade!»),er en studentersang med latinsk tekst. «Gaudeamus» ansees som den mest berømte studentertsang i verden. Sangen er kjent i de fleste land i Europa, i engelsktalende land, i deler av Asia og Latin-Amerika. Den finnes oversatt til flere språk og siden det 18. århundre også i flere versjoner på tysk. Teksten kan spores tilbake til 1287, men en antar at den var kjent allerede da det første universitetet i Europa, Universitetet i Bologna, ble grunnlagt i 1088. I litteraturen finner en i de påfølgende århundrer, henvisninger til sangen. En antar at den har eksistert i muntlig tradisjon over lang tid. Første kjente trykte versjon er etter Christian Wilhelm Kindleben i en tysk studentsangbok fra 1781. Fra det 19. århundre har Gaudeamus igitur hatt en selvfølgelig plass i tyskspråklige studentsangbøker og også i en rekke andre land
Melodien kom første gang på trykk i 1788 og tekst og melodi er siden tett sammenkoblet.
Gaudeamus igitur er benyttet ved akademisk festivitas ved mange skoler, college, universiteter og institusjoner, men med sin lette og lekende tekst og melodi er den også blitt mye benyttet som drikkevise.
Fraternitas i Drammen har siden 1850 brukt sangen ved alle samlinger.
EM i skiskyting 2017

Norske utøvere

16. januar tok Norges Skiskytterforbund ut seks kvinner og fem menn til mesterskapet. Andreas Dahlø Wærnes fra Trondhjems Skiskyttere måtte melde forfall grunnet sykdom og ble erstattet med førstereserven Kristoffer Langøien Skjelvik. Fredrik Mack Rørvik fra Målselvs Skiskyttere var ubenyttet andrereserve. Thekla Brun-Lie fra Oslo Skiskytterlag ble erstattet av Rikke Hald Andersen på normaldistansen, mens Emilie Ågheim Kalkenberg gikk sprint og jaktstart i hennes fravær.
4. militærbase

4. militærbase (russisk 4-я гвардейская Вапнярско-Берлинская Краснознамённая орденов Суворова и Кутузова военная база) er en russisk militærbase med brigadestruktur i Sør-Ossetia som i 2009 ble opprettet i Tskhinvali. Basen er underlagt 58. kombinerte armé for å forsterke forsvaret til utbryterrepublikken mot de georgiske regjeringsstyrkene.
Øyvind Venstad Kjeksrud

Øyvind Venstad Kjeksrud (født 8. februar 1966) er en norsk skuespiller.
Gyldénøyane

Gyldénøyane er ei gruppe på to øyer på Svalbard. Øyene ligger i Wahlenbergfjorden ved overgangen til Hinlopenstretet, vest i Nordaustlandet, og er en del av Gustav V Land. Den er også en del av Nordaust-Svalbard naturreservat.
Arealet av øyene er om lag 6 km².
Den indre, største og østligste øya er ca. 5 km². Den ytre, minste og vestligste øya er ca. 1 km². Det høyeste punktet er om lag 20 moh. og befinner seg på den største.
Puletempelet

Pule Si eller Pule-tempelet (tradisjonell kinesisk: 普樂寺, forenklet kinesisk: 普乐寺, pinyin: Pǔlè Sì; «Den universelle freds tempel» eller «den almenne lykkes tempel», på folkemunne ogsåYuán Tíngzi 圆亭子, «den runde paviljong»), er et betydningsfullt buddhistisk tempel fra Qingdynastiets tid i Chengde (provinsen Hebei i Folkerepublikken Kina). Det tilhører grupperingen de åtte ytre templer (Waibamiao) og står siden 1961 på Folkerepublikken Kinas liste over verneverdige kulturminner.
Tempelet ble bygget for mottakelsen av de årlige mongolske tributtdelegasjoner.
Bygningen i bakre del av tempelkomplekset er en forminsket utgave av den runde hall for høstofringene i Himmeltempelet i Beijing.
Kald mørk materie

Kald mørk materie (engelsk: Cold dark matter, CDM) er en hypotetisk form for materie som vekselvirker svært svakt med elektromagnetisk stråling (mørk) og de fleste av partiklene beveger seg sakte sammenlignet med lysets hastighet (kald). Det antas at omtrent 80 % av materiet i universet er mørk materie, men kun en liten brøkdel som den ordinære baryonske materien som danner stjerner og planeter.
Don't Fake It Too Long

Andre utgivelser

Sangen «Take The Pain Away» ble utgitt på best of albumet Boogie Till You Bleed i 2000. Før den tid var kun en sang utgitt med Pat Diamond på vokal, My Virginity på samleplata Vi er Vål'enga.
Sangen «Going Over My Head» ble spilt inn i annen versjon med ny tekst. Den ble utgitt på Hellway to High albumet i 1999, med Bjørn Müller på vokal. sangen fikk da navnet «Rocks (Over My Head)».
Sangen «Don't Mess With My Tequila» ble nyinnspilt med Bjørn Müller på vokal og Morten Lunde på bass, til jule-ep-en Christmas Crusher i 1999.
Iñaki Williams

Landslaget

29. mai 2016 fikk han sin første landskamp for Spania mot Bosnia-Hercegovina.
Nikolaj Lavrinovskij

Nikolaj Nikolajevitsj Lavrinovskij (russisk: Николай Николаевич Лавриновский; født 6. januar 1875, død 24. mai 1930) var en russisk offiser og administrator, og guvernør for det russiske Guvernementet Livland i perioden 1916–1917, fram til oktoberrevolusjonen. Høsten 1917 ble guvernementet slått sammen med Guvernementet Estland, under ledelse av Pjotr Verjovkin som da residerte og styrte Livland fra Tallinn inntil Estlands uavhengighet og Tysklands okkupasjon sent i februar 1918.
Siljansnäs

Siljansnäs er et tettsted i Leksand kommune i Dalarnas län i landskapet Dalarna i Sverige. I 2010 hadde tettstedet 1 268 innbyggere.
Henning Høholt

Kulturkompasset

Henning Høholt og Tomas Bagackas eier Kulturkompasset. Det er en norsk mediebedrift som driver både nyhetsformidling samt reiser debatter og aktuelle temaer i samtiden. Firmaet publiserer nyheter og anmeldelser av klassisk musikk og andre kulturgenre. Kulturkompasset ble grunnlagt i 2002. Mediehuset leverer artikler, historier, utredninger og skriver omtaler, kronikk og kritikk om opera, ballett, contemporary dance, klassisk musikk, kammermusikk, musikals, operetter, kunst, design, og distribuerer foto av egne fotografer - for aviser og magasiner i inn- og utland. Bedriften utgir også nettavisen www.kulturkompasset.com 
Kulturkompasset har hovedredaksjon i Oslo, samt redaksjoner i Paris og Vilnius.
Qiongzhong Li Miao

Qiongzhong (kinesisk:  琼中黎族苗族自治县; pinyin: Qióngzhōng lízú miáozú Zìzhìxiàn) er et autonomt fylke i den kinesiske provinsen Hainan. Det er umiddelbart underlagt provinsen.
Befolkningen var på 196 581 innbyggere i 1999.

Samferdsel

Kinas riksvei 224, den sentrale veiforbindelse tvers over Hainan, går gjennom området. Den begynner i Haikou og ender i Sanya i sør.
Anamera

Utseende

Middelsstore, kraftige trebukker med lange antenner. På farge er de svarte eller mørkbrune med flekker av lyse skjell.

Levevis

Disse billene har larver som lever i død ved av løvtrær, ofte like under barken. 
Noen av artene er alvorlige skadedyr da de borende larvene kan drepe unge trær.

Utbredelse

Gruppen er utbredt i Sørøst-Asia, fra Pakistan i vest til Java i øst.
Kvænangsvalmue

Kvænangsvalmue (Papaver lapponicum ssp. kvaenangense), er en flerårig plante i valmuefamilien. Kvænangsvalmue er bare observert i Burfjorddalen i Kvænangen og Vassbotndalen i Alta, og er en underart av kolavalmue (Papaver lapponicum) som ellers finnes på Kolahalvøya og Grønland. Kvænangsvalmue er fredet og er listet på den norske rødlisten og ansett som en svært truet art.
Kvænangsvalmuen er en flerårig blomst som blir 15-30 cm høy og vokser på elveører eller åpen grus i fjellet. Langskaftede blader og smale med smalt lansettformete, godt skilte fliker som ofte er tannet eller fliket på nytt. Blomsterskaftet er tynt, stivt opprettet med tiltrykte hår og en mindre tydelig hårring under blomsten. Gule kronblader som oftest faller av tidlig etter blomstring.
Den største kjente populasjonen er på ca 1000 individer og befinner seg rundt fjellet Riddevarre i Kvænangen.
Keiser Duzong av Song

Keiser Duzong av Song (født 1240, død 12. august 1274), født Zhao Mengqi, var den 15. keiser av Song-dynastiet, og den sjette for Det sørlige Song. Han regjerte i perioden 1264-1274. Hans personlige navn var Zhao Qi (赵祺), og hans posthume navn Duanwen Mingwu Jingxiao Huangdi (端文明武景孝皇帝).
Han var i det vesentlige uinteressert i å regjere, og hengav seg til et overdådig hoffliv. Selv om keiser Duzong teknisk ikke var den siste keiser av Song-dynastiet, var han i alle fall den siste Song-keiser som kunne ha fattet beslutninger som kunne ha vesentlig bremset eller kanske hindret dynastiets fall.

Bakgrunn

Han var nevø av sin forgjenger, keiser Lizong, som døde barnløs.

Keiser

Han ble keiser rett etter at onkelen døde. Under hans regime gjorde mongolene stadig oftere innfall i hans rike.
Duzong overlot i stor grad regjeringsgeskjeftene til sin kansler, Jia Sidao. Denne forsøkte å sikre at den sivile ledelse hadde forrang overfor de militære stridskrefter, og gjennomførte gjentatte ganger økonomiske undersøkelser av hærførernes utgifter. Dette satte hærførernes lojalitet overfor keiserhuset på harde prøver.
Keiseren på sin side hangav seg de alkoholiske drikker og til omgang med kvinner, og levde i overdådighet. Til å begynne med sa han til sine embedsmenn at de skulle være frimodige og fortrelle ham åpent om rikets problemer, men det viste seg å være uten oppriktighet. SSnart neglisjerte han helt sine plikter. Ennvidere hadde han en meget stor seksuell appetitt. Under Song-lovene skulle enhver kvinne som hadde seksuelle relasjoner med keiseren møte frem og hilse ham med respekt hver morgen. På ett tidspunkt var det så mange som 30 kvinner som slik møtte frem i dette øyemed om morgenen. 
Da krigen mot mongolene flammet opp igjen i 1268, overgav mange Song-kommandanter seg uten kam til mongolene. Keiser Duzong døde et drøyt år etter et avgjørende nederlag mot mongolene da de i 1273 erobret rikets viktigste befestning, Xiangyang, etter en seks år lang beleiring.
Etter keiser Duzongs død ble han etterfulgt av sin fire år gamle adoptivsønn keiser Gongzong; til å begynne med var hans styre under regentskapet til hans bestemor storenkekeiserinne Xie og hans mor enkekeiserinne Quan.
Keiser Duzong ble begravet i Seks-Song-mausoleet sørøst for Shaoxing i Zhejiang.
Norrøna Sport

Historie

I 1929 begynte friluftsmannen Jørgen Jørgensen jakten på friluftsutstyr som kunne tåle det tøffe været og naturen i Norge. Det begynte med enkle nyskapinger som lærremmer, lerretssekker og bomullsbekledning for friluftsliv. Norrøna utviklet fjelltunnelteltet i 1972, det standardiserte, justerbare bæresystemet for ryggsekker i 1979, og var den første bedrift i Europa som brukte Gore-Tex i 1977.
Jørgen Jørgensen Norrøna Sportsartikler hadde lokaler i andre etasje i Grensen 7 i Oslo.
Alfa Sko A/S som kjøpte Norrøna skofabrikk bruker også «Norrøna» på sine produkter.

Markedsføring

I likhet med mange andre klesprodusenter bruker Norrøna kjente personer til å promotere sine produkter, blant andre Børge Ousland, Christine Hargin, Andreas Wiig, Even Sigstad, Martin Blom, Robert Caspersen, Magnus Midtbø, Tobi Tritscher, Asbjørn Eggebø Næss og Johanne Killi
Hordafylke

Hordafylke (Norrønt: Hǫrðafylki), var ett av de historiske fylkene i Norge, som inngikk i Gulatingslag. Hordafylke tilsvarer i hovedtrekk dagens Hordaland, med tillegg av Gulen. Folket som bodde der ble kalt for horder (nå kalt hordalendinger).
Hordafylke var inndelt i tre hoveddeler, Hǫrðaland (Hordaland), som omfattet de ytre bygdene fra kysten og inn bunnen av  Osterfjorden i nord, i Hardangerfjorden inn til og med Strandebarm og Kvinnherad. Hǫrðaland var delt i to, Norðhǫrðaland (Nordhordland) fra Sognefjorden til og med Sotra og Sunnhǫrðaland (Sunnhordland) sydover til Hardangerfjorden. Innenfor kysten i nord lå Vǫrs (Voss), og bygdene lenger inn i Hardangerfjorden hørte til Harđangr (Hardanger).
Cyrtocris

Utseende

En middelsstor, kraftig, svart trebukk. Antennene, bortsett fra det innerste leddet, er brunrøde. Pronotum er mye bredere enn langt, med en kraftig tann midt på hver sidekant, i den bakre delen krageaktig innsnevret. Dekkvingene er mye bredere enn pronotum, med lyse lengdestriper. Beina er forholdsvis lange.

Levevis

Som de fleste andre trebukker borer larvene i ved.

Utbredelse

Arten er kjent fra Tanzania.
Biot (Alpes-Maritimes)

Geografi

Biot ligger innenfor kystbyen Antibes mellom Cannes og Nice.
Mål (målsetting)

Et mål eller målsetting (på riksmål også målsetning) er en klart formulert tanke, ide eller intensjon om en ønsket framtidig tilstand eller sluttpunkt som et individ eller organisasjon planlegger å oppnå. Mål kan gi retning til videre arbeid og styre utviklingen mot målet. Mål er det ønskede sluttresultatet, mens plan, oppgaveløsning og strategi er framgangsmåten som brukes for å oppnå målet. Strategi er målrealisering, det man tenker å gjøre for å oppnå målene. En måte å sørge for at man når et mål, er å sette en tidsfrist for når oppgavene som utføres for å nå målet, skal være utført. Motivasjon kan være et viktig element i å nå et mål. Effektivitet er grad av måloppnåelse, det vil si i hvilken grad har man oppnådd målet. Her spiller også tid og innsats brukt for å nå målet inn.
Når hver tar sin

Handling

Fleksnesnavnet må bevares for fremtiden. Men da trenger man en sønn,og for å få en sønn trenger man en dame. Hvilken type dame skal Marve velge? En med ungdom og skjønnhet, en med hjerne eller en fra en fin familie?. Marve prøver ut alternativene.
Milan Jovanović (1981)

Landslagsspill

Hans debut for Serbia kom i en kamp mot Finland 2. juni 2007. De vant kampen 2-0, og Jovanović scoret kampens siste mål. Han var Serbias toppscorer i kvalifiseringen til VM 2010, og ble ventelig tatt ut i troppen til sluttspillet.
I kampen mot Tyskland 18. juni ble han matcvinner, i landets eneste kamp de vant under VM-sluttspillet. De røk imidlertid tidlig ut av verdensmesterskapet, etter en fjerdeplass i gruppespillet.
Lageweide gasskraftverk

Lageweide gasskraftverk er et gasskraftverk ved Utrecht i provinsen Nord-Holland  i Nederland. Det har en installert produksjonskapasitet på 548 MW fordelt på 2 turbiner à 227-255 MW, og en toppbrenner på 66 MW. Anlegget ble ferdig i 1976–1995. Brenselstypen er naturgass. Operatøren er energiselskapet NUON.
De totale CO2-utslippene i 2008 var ca. 647 900 tonn, mens det samme årets kvote var 552 500 tonn.
Angelo Oliviero Olivetti

Biografi

I 1892, mens han studerte ved Universitetet i Bologna, ble han medlem av Det italienske sosialistparti. Etter anklager om undergravende virksomhet flyktet han til Sveits i 1898. Der traff han etter noen år Benito Mussolini. Ettersom Olivetti fant bare måtelig interesse for sine synspunkter innen den italienske sosialistbevegelse begynte han i 1906 å publisere Pagine Libre, et tidsskrift viet til revolusjonær syndikalisme. Han ble utvist fra Sveits i 1912.
Den 5. oktober 1914 publiserte Olivetti manifestet for aksjonsgruppen Fasci d'Azione rivoluzionaria internazionalista. Kort tid etter ble Mussolini medlem av gruppen, og overtok raskt ledelsen der. 
I mars 1925 var Olivetti en av tre jødiske talere ved kongressen for fascistisk kultur. Han ble medlem av fakultetet ved Universitetet i Perugia i 1931 som professor i politologi, og døde kort tid etter. 
Revolusjonære syndikalister som Olivetti ønsket å endre samfunnet men uten å sette nasjonens identitet på spill. Mussolini kombinerte denne syndikalismen med den nasjonalisme som inngikk i hans fascisme.
Trafikkpoliti

Trafikpoliti er politi som har til hovedoppgave å se til at trafikken flyter som den skal. De bruker blant annet gjennomføre politikontroll av bilister ute på veiene. Ved overvåkning av trafikk anvendes ofte helikopter.

Passivt visuelt varsel

Idag er politibiler oftest utstyrt med reflekterende og fluorescerende rutete battenburgmønster.
Fairey Band

Fairey Band (tidl. Fairey Aviation Band, Williams Fairey Engineering) er et brassband med base i Stockport, England.
Korpset, som ble stiftet i 1937, har vunnet en rekke brassbandkonkurranser; deriblant det nasjonale britiske mesterskapet og europamesterskapet for brassband.
1770-årene

-- 1770 -- 1771 -- 1772 -- 1773 -- 1774 -- 1775 -- 1776 -- 1777 -- 1778 -- 1779
Tiårsoversikt
Maurfugler

Utbredelse og habitat

Utbredelsen av maurfugler er helt Neotropis, med mesteparten av artene i tropene. Noen få arter når sør Mexico og nord Argentina. Noen arter, som Båndmaurvarsler, har en kontinental utbredelse som strekker seg over mesteparten av Sør og Mellom-Amerika, andre arter, som Askestrupemaursmett (Herpsilochmus parkeri), finnes bare i et lite område.
Maurfugler liker ofte fuktig lavlands regnskog. Noen få arter finnes i høyere områder, mindre enn 10% av artene bor over 2000moh og nesten ingen bor over 3000moh. Den høyeste arts variasjonen finnes i Amazonasbekkenet, med opp til 45 arter i enkelte steder omkring i Brasil, Colombia, Bolivia og Peru. Antallet arter synker drastisk mot de ytre områdene familien brer seg utover, det er, for eksempel, bare syv arter i Mexico. Områder med liten thamnophilid variasjon kan ha lokalt endemiske arter, for eksempel er arten Yapacanamaurfugl (Myrmeciza disjuncta) bundet til skog som vokser i næringsfattig hvit sand, caatinga, i Brasil, Venezuela og Colombia. Noen arter er kun funnet i mikrohabitat innenfor et større økosystem, for eksempel er Bambusmaurvarsler (Cymbilaimus sanctaemariae) kun funnet i bambuskratt.

Adferd

Maurfugler er aktive om dagen: de spiser, formerer og forsvarer territorier om dagen. Mange arter er likevel motvillige i å gå inn i områder med direkte sollys, der sollyset kommer gjennom trekronene. Maurfugler er kjent for å ta maur, eller andre insekter, i nebbet og smører dem over fjærene før de blir spist eller kastet vekk. Dette gjøres enten som et insektmiddel eller for å gjøre insektene spiselige.

Føde

Hoveddietten til maurfugler er leddyr. Disse er for det meste insekter, inkludert gresshopper og sirisser, kakerlakker, kneler, pinnedyr og sommerfugl larver og møll. I tillegg tar ofte maurfugler edderkopper, skorpioner og tusenbein. De svelger ofte små bytter med en gang, mens de ofte slår store bytter mot greiner for å fjerne vinger og lignende. Store arter kan drepe og spise frosker og øgler, men generelt er ikke dette en viktig del av dietten. Andre typer mat kan også spises, som frukt, egg og snegler.
Familien bruker mange former av teknikker for å få tak i bytte. De fleste av maurfuglene beveger seg i trer, og finner føde på skogbunnen, mange i middeletasjen og noen i trekronene. Noen få arter finner maten sin under falne blader, for eksempel Vaktelmaurfugl (Myrmornis torquata) som beveger seg i områder med store mengder falne blader. Den bruker ikke føttene til å skrape bladene, som noen andre fugler, i stedet bruker den det lange nebbet til å snu og vende på blader raskt (plukker dem aldri opp). De som leter over bakken viser flere teknikker og spesialiteter. Noen arter beveger seg langs greinene og plukker insekter foran dem, andre stuper fra greinene og fanger byttet med vingen. I begge tilfeller vil fuglen hoppe gjennom vegetasjonen og ta en pause, mens de ser etter bytte, før de angriper eller beveger seg videre. Pausene varierer, men de minste artene virker mer aktive og har mindre pauser.
22. armékorps i Russland

22. armékorps er en enhet på operasjonelt nivå i det russiske forsvaret med hovedkvarter i Simferopol. Armékorpset er tilknyttet Svartehavsflåten i OSK Sør.
Corrymeela Community

Corrymeela Community er en nordirsk økumenisk kommunitet som fokuserer på forsoning og fredsarbeid. Kommuniteten har rundt 160 medlemmer.

Historie

Kommuniteten ble grunnlagt av presten Ray Davey i 1965 da man fikk et bygg i nærheten av Ballycastle. Målet med kommuniteten var å skape en plass der mennesker med ulik tro kunne komme sammen og lære å leve som et fellesskap. I 1966 arrangerte de konferansen «Community 1966, a joint Protestant and Roman Catholic Conference» i forbindelse med femtiårsjubileet til Påskeopprøret i Dublin. En slik interkonfesjonell samling var svært uvanlig på denne tiden, og fikk blant annet oppmerksomhet fra statsministeren i Nord-Irland, Terence O'Neill, som brukte den til å be om fred mellom partene i konflikten.
I de neste årene satte kommuniteten i gang flere prosjekter for å jobbe for forsoning mellom protestanter og katolikker. De startet også arbeid i belastede områder i Belfast, og enkelte medlemmer i kommuniteten var med i oppstarten av det tverrkonfesjonelle partiet Alliance i 1970
Etter hvert vokser det fram et arbeid med frivillige som er i kommuniteten og får kunnskaper de kan ta med seg tilbake til sine lokalsamfunn og man starter arbeid rettet mot forsoning mellom ungdom. Det vokser også fram en større stab ved senteret. Man utvider også undervisningen og får kontorlokaler i Belfast samt flere hus på kommunitetens opprinnelige tomt, noe som gjør at man kan ta imot flere gjester.
I 1981 arrangerer kommuniteten konferansen «Models of Political Cooperation» sammen med en annen kommunitet på Queen's University Belfast, og den første sommerfesten blir avholdt. Dette har senere blitt en fast del av programmet. På den første sommerfesten va Teresa av Calcutta, best kjent som «Moder Teresa», hovedtaler.
På 1980-tallet begynner kommuniteten å avholde konferanser for katolske og protestantiske prester, og starter «Understanding Conflict Project» sammen med Ulster University.
I 2000 drev kommuniteten et stort grasrotarbeid. På dette tidspunktet deltok over 6000 mennesker på møter, konferanser og symposium om forsoning hvert år.